b'\n_START_ARTICLE_\nBoris Ben\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nRodil se je v Kopru, osnovno \xc5\xa1olo je obiskoval v Izoli, kjer je bil aktiven v filmskem kro\xc5\xbeku Zarja, ki ga je vodil likovni pedagog in mentor Koni Steinbacher. \xc5\xbde takrat je kazal svoj izjemni risarski talent. V filmskem kro\xc5\xbeku je soustvarjal kratke animirane filme, ki so na filmskih festivalih v nekdanji Jugoslaviji prejemali veliko nagrad, med njimi tudi njegove avtorske izvedbe. Kasneje se je pridru\xc5\xbeil koprskemu ateljeju animiranega filma AAF, ki so ga ustanovili Koni Steinbacher, Janez Marin\xc5\xa1ek in Emil Zonta. Po kon\xc4\x8dani Srednji oblikovalski \xc5\xa1oli v Ljubljani se je leta 1974 vpisal na Akademijo lepih umetnosti v Benetkah. \xc5\xa0tudij je zaklju\xc4\x8dil leta 1979. Njegov profesor je bil Emilio Vedova. V sklopu \xc5\xa1tudijskega programa se je, poleg slikarskih tehnik seznanjal tudi z osnovami fotografije in filma. Kot mladi ustvarjalec se je v Benetkah sre\xc4\x8dal z bogato kulturno tradicijo kraja, spoznaval svetovne umetnike in dogajanja na podro\xc4\x8dju sodobne umetnosti na tamkaj\xc5\xa1njih bienalih._NEWLINE_Za sedemdeseta leta dvajsetega stoletja velja prehodno obdobje in zadnja faza modernizma (land art, body art, konceptualna umetnosti ali arte povera),  se na za\xc4\x8detku osemdesetih razcepi v razli\xc4\x8dne tokove "postmoderne umetni\xc5\xa1ke situacije". Boris Ben\xc4\x8di\xc4\x8d se ume\xc5\xa1\xc4\x8da med predstavnike generacije slovenskih slikarjev, ki so zaznamovali obdobje osemdesetih let. Ustvarjal je v ateljeju v \xc5\xa0aredu nad Izolo. Slikal je na platna velikega formata, osrednji prostor pa je zavzemala \xc5\xbeenska figura. "Na slikah moram imeti vsak del\xc4\x8dek \xc4\x8dlove\xc5\xa1kega telesa, in \xc4\x8de bi naslikal avto, bi gotovo \xc5\xa1trlela iz njega kak\xc5\xa1na \xc5\xbeenska noga," je izjavil na eni od svojih zadnjih razstav. _NEWLINE_V 25-letnem ustvarjalnem obdobju se je dr\xc5\xbeal hiperrealisti\xc4\x8dnih smernic in postal mojster figure in portreta.\xc2\xa0Svoje delo v ateljeju je pogosto zaklju\xc4\x8deval v galerijskem ali javnem prostoru v obliki hepeninga tako, da je uni\xc4\x8deval svoja razstavljena dela, ki jih je zarezal in vstopil vanje - "vstopanje skozi sliko" in tako \xc5\xa1okiral likovno ob\xc4\x8dinstvo. Nekatera njegova dela so vsebovala drzno, eroti\xc4\x8dno vsebino. Zlasti, zaradi fotorealisti\xc4\x8dne tehnike, naslikani spolni akti, so vzbudili negodovanje javnosti, ki so izvajali pritisk na vodstvo, da se odstranijo. _NEWLINE_Zna\xc4\x8dilnost Borisa Ben\xc4\x8di\xc4\x8da je bila mo\xc4\x8dna potreba po intenzivnem do\xc5\xbeivljanju sveta na razli\xc4\x8dnih podro\xc4\x8djih umetnosti. \xc2\xa0Toda - \xc2\xbbB.B. Uklenjen genij,\xc2\xab\xc2\xa0je napisal Andrej Medved; Ne glede, da je bila njegova pot vezana na neodadaisti\xc4\x8dne \xc2\xa0ambientalne izdelke, na fotografijo, film in animirano risbo, na performanse ter happening, so njegova dela temeljila v slikarstvu, ki mu je bil avtor prvinsko zavezan. _NEWLINE_Za svoja dela je prejemal \xc5\xa1tevilne nagrade.'